Ril 


LA BIRGEN, SAN HOSE, SAN ALOYSIO, 


SANTO TOMAS I SANTA ROSA, 


CURAZAO 


1879. 


INDICE 


Na honor di la Birgen 

Suplicanan di san Andrea Avellino 
Letania di inmaculada Concepcion 
Oracion na Maria inmaculada........... 
Memorare 

Pa pidi victoria den tentacion........... 
Pa pidi gracia di un bon morto 
Ofrenda pa luna di Mei. .. 

Na honor di san Hosé 

Practica di siete dolor i siete gozo 
Letania di san Hosé 

Invocacion 

Acto di consagracion 

Oracion Memorare 


Pa pidi don di pureza........ 
Oracion di gubentud 


Ti 


Pa pidi birtud di pureza. - de 

Pa pidi un berdadera deboc ion pa sagra- 
do Coerazon di Hesus........ FETO 

Na honor di santo Tomas di Aquino. 

Letania 


Pa haja don di pureza 
Pa pidi debocion pa santisimo Sacramento 
Na honor di santa Rosa 
Oracion na santa Rosa 
Algun momento dilanti di santisimo 
Sacramento. 


41 


SUPLICAN.AN 


na honor di diez-dos privilegi di santi- 
sinia Birgen Maria, 


Di san Andrea Avellino. 


Indulgencia di 300 dia toer dia di 
luna, i un Indulgencia plenaria bao di con- 
licion segun costumber un bé den luna, na 
tun dia segun gustoe, pa nan koe ta reza 
man toer dia di luna. Pio IX, 26 di Juni 1860. 


Na nomber di Tata, i di Jioe, i 
Mi Spiritu Santoe. Amen. 
iv, O Dios! mira pa sisti mi. 
gr. Senjor ! haci liger pa juda mi. 
| Gloria na Tata, ete. 

I. Nos ta cominda Bo, purísima i san- 
isima Mama di Hesus, i nos ta su- 
plica Bo humildemente pa bo predes- 
inacion, pa cual Bo ta scohé for di 
ternidad Mama di Dios, pa bo in- 

aculada Concepcion, pa cual Bo ta- 
ata liber di mancha di picar original, 
pa bo perfectisimo soemitimentoe di 
alma , pa cual Bo a conforma Bo sem- 
ber coe boluntad di Dios, i finalmen- 
ite pa bo perfectísima santidad, pa cual 
Bo no a permiti nunca duranti henter 

bida ningun falta ; sea pa nos un Pa- 
trona cerca Dios, afin koe EI kita 
multitud di nos picar, koe tabata cau- 
sa di ira dibina. I Bo, Tata todopo- 
deroso, pa motiboe di merito di es pri- 
vileginan, scucha suplicanan di bo Jive ff 
muher di mas stimar, i pordona clemen- | 
temente na nos, su " debotanan. Spaar, 
Senjor ! spaar bo pueblo. 

Ta reza un Pater, cuater Ave Maria i un 
Gloria. 


Pa bo santa Concepcion, libra nos, 
gloriosa Birgen Maria. 


II. Nos ta cominda Bo, purísima 1 
santísima Mama di Hesus, 1 humilde- 
mente nos ta suplica Bo pa bo santi- 
sima Anunciacion, pa cual Bo a con- 
cibi Verbo dibino den bo schootje, 
pa bo parimentoe di mas feliz, den 
cual Bo noasufri ningun dolor, pa bo 
Birginidad continua , koe Bo a uni coe 
fecundidad di Mama, i finalmente pa 
bo duroe martirio den morto di nos 
Redentor ; sea un Conciliadora, afin koe 
nos sinti fruta di Sanger precioso di bo 
Jioe. I Bo, Jioe di Dios , pa motiboe di 
merito di es privileginan scucha su- 


plicanan di bo Mama di mas stimar, 
1 pordona clementemente na nos, su 
debotanan. Spaar, Senjor! spaar bo 
pueblo. 

Ta reza un Pater, cuater Ave Maria i un 
Gloria. 

Pa bo santa Concepcion, libra nos, 
gloriosa Birgen Maria. 


III. Nos ta cominda Bo, purisima i 
santisima Mama di Hesus, i humilde- 
mente nos ta suplica Bo pa legria di 
bo fcoerazon den Resurreccion i “Asce i- 
sion di Hesu Cristoe, pa bo Asuncion 


den cieloe arribu toer coro di Angel- 
nan, pa gloria, koe Dios a parti Bo, 
i pa cual Bo a bira Reina di toer 
Santoe, i finalmente pa es poder va- 
lidísimo di haja toer loké Bo kier ; pidi i 
obtené pa nos amor berdadero di Dios. 
I Bo, Spiritu Santoe, pa motiboe di 
merito di es privileginan , scucha su- 
plicanan di bo Esposa di mas stimar , 
1 pordona clementemente na nos, su 
debotanan. Spaar, Senjor! spaar bo 
pueblo. 

Ta reza un Pater , cuater Ave Maria i un 
Gloria. 

v. Pa bo santa Concepcion, libra nos, 
gloriosa Birgen Maria. 
Por rezá Letania di la Birgen, pa gana 
otro Indulgencia di 300 dia. 
Pio VII. 30 di Sept. 1817. 


LETANIA 
INMACULADA CONCEPCION. 


Senjor, tené piedad di nos. 
Cristoe, tené piedad di nos. 
Senjor, tené piedad di nos. 


Cristoe, tendé nos, 

Cristoe, scucha nos. 

Dios Tata, koe ta na cieloe, tené piedad 
di nos, 

Dios Jioe, Redentor di mundoe, tené 
piedad di nos. 

Dios Spiritu Santoe , tené piedad di nos. 

Santa Trinidad, un Dios, tené pie- 
dad di nos. 

Birgen inmaculada denter di Birgen- 
nan, pidi pa nos. 

Birgen inmaculada promer, duranti 
i despues di bo concepcion, 

Jioe inmaculada di Dios Tata, 


“sou ed ıprd 


” 
D 


Mama inmaculada di Dios Jioe, pidi pa 


nos. 

Esposa inmaculada di Dios Spiritu 
Santoe, 

Templo inmaculado di santísima Tri- 
nidad , 

Imagen inmaculada di Sabiduria di 
Dios, 

Aurora inmaculada di Solo di husticia, 

Arca biboe i inmaculada, camina 
Hesus a sosegà, 

Descendiente inmaculada di raza di 
David, 

Camina inmaculada, koe ta hiba na 
Hesus, 

Birgen inmaculada, koe a triunfá 
arriba picar original, 

Birgen inmaculada, koe a machicá 
cabez di colebra, 

Reina inmaculada di cieloe i di tera , 

Porta inmaculada di Herusalem ce- 
lestial , 

Dispensadora inmaculada di gracia 
di Dios, 

Esposa inmaculada di san Hosé, 

Strea inmaculada di lamar, 

Toren inmaculada i defensa di Iglesia, 

Rosa inmaculada meimei di soem- 
pinja, 

Olyfi inmaculada di coenucoe misterioso 
di Senjor, pidi pa nos. 
Modelo inmaculado di toer perfeccion, 
Causa inmaculada di nos felicidad, 
Columna inmaculada di nos fé, 
Fuente inmaculada di amor dibino, 
Senjal inmaculada di nos salbacion , 
Regla inmaculada di mas perfecta 
obediencia , 
Cas inmaculada di poder i di ci 
tidad , 
Anker inmaculada di nos salbacion , 
Luz inmaculada di Angelnan, 
Corona inmaculada di Patriarcanan , 
Gloria inmaculada di Profetanan, 
Maestra inmaculada di Apostelnan , 
Forza inmaculada di Martirnan , 
Judanza inmaculada di Confesornan , 
Pureza inmaculada di Birgennan, 
Alegria inmaculada di esnan koe ta 
spera den Bo, 
Abogada inmaculada di pecadornan , 

n 

‘sou ed pid 


Mama inmaculada di es famia chi- 
kitoe , 


Lammetje di Dios, koe ta kita picar di 
mundoe, spaar nos, Senjor. 

Lammetje di Dios, koe ta kita picar di 
mundoe, scucha nos, Senjor. 


Lammetje di Dios, koe ta kita picar di 
mundoe, tené piedad di nos, Senjor, 
Cristoe, tendé nos. 
Cristoe, scucha nos. 
v. Pidi pa nos, Birgen santa i inma- 
culada. 
R. Pa nos bira dignoe di primintimen- 
toe di Cristoe. 


LARGA NOS REZA, 


Dios, koe pa inmaculada Concepcion 
di la Birgen, a prepara un bibar dignoe 
pa bo Jioe; nos ta pidi, pa Bo,kia 
wardéle di toer mancha pa morto pre- 
visto di es mees bo Jioe, haci nos 
també pa su intercesion jega limpi cerca 
Bo. Pa es mees Hesu Cristoe nos Sen- 


jor. Amen, 


ORACION 


NA MARIA INMACULADA. 


Mi ta cominda bo, o Birgen, Mama 
di Dios, concibir sin picar, koe for 
di promer momento di bo existencia 
a kibra cabez di colebra infernal! Mi 
ta cominda bo, o Bendicionar denter 

di muher, koe a kibra cadena, na 
cual picar di Adam tabata tené nos 
marrar, i koe a doena nos Hesu Cristoe , 
koe a distrui reino di morto i jena nos} 
coe toer gracia i bendicion. Mi ta comin- 
da bo, o Maria, bo Gloria di Herusalem, 
Legria di Israel, Honor di nos Pueblo, nos 
Reina, nos Mama, nos Speranza! Nos 
ta desea pa bo : nos ta toema nos refu-f 
gio cerca bo. Salba nos, o Mama 
santa, i haci koe Hesus, bo Jioe di- 
bino , doena nos su misericordia na 
ora di nos morto,i bo mees sea nosy} 
proteetora n’es tristoe momento aja. 

O Maria, concibir sin mancha, pidif 


pa nos, koe ta toema nos refugio cercaf 
bo. Amen. 


Pa bo santisima Birginidad, i pal 
bo Concepeion inmaculada, o purisimaf 
Birgen ! limpia mi coerazon i mi curpa. 


Amen, 


Den bo Concepeion, Birgen Maria, 
Bo tabata inmaculada, pidi pa nos Tata, 
kende su Jioe Hesus, concibir di Spi- 
ritu Santoe, Bo a pari. Amen. 


100 dia di Indulg. Pio VI. 21 di Nov. 1793. 


Bendieionar sea santa, inmaculada 
i purísima Concepcion di bienaventu- 
rada Birgen Maria, Mama di Dios. 
Amen. 

300 dia di Indulg. Leo XIII. 8 di Sept. 1878. 


MEMORARE 


DI SAN BERNARDO NA LA BIRGEN, 


Corda Bo, o piadosísima Birgen Ma- 
ria, koe nunca hende a tendé , koe Bo 
a bandoná un hende, koe a toema re- 

{fugio cerca Bo, koe a implorá bo au- 
Ixilio, koe a pidi bo intercesion. Animar 
di tal confianza, mi ta corré cerca Bo È 
Birgen di Birgennan i Mama, mita 
bini cerca Bo, mi, pecador jorando ta 
Qpara Bo dilanti. Mama di Verbo, no 
{kier menospreciá mi palabra, ma tendó 
Man coe misericordia, i scucha nan, 
Amen. 
Indulg. di 300 dia. Pio IX. 25 di Juli 1846. 


ORACION 


PA PIDI VICTORIA DEN DI TENTACION, 


O mi Senjora! o mi Mama! mi ta 

ofrecé mi henteramente na Bo; i pa 
doena Bo prueba di mi debocion, mi 
ta consegra na Bo awé mi wowo, 
mi oreja, mi boca, mi coerazon, hen- f 
ter mimees. O bon Mama! ya koe mi 
ta bo Jioe, warda mi, defende mi como 
bo propiedad i bo posesion. Amen. 
Ave Maria. 
100 dia di Indulgencia pa nan koe ta rezé | 
mainta i anoche, huntoe coe un Ave Maria. 
Pio IX. 5 di Aug. 1851. 


O mi Senjora ! o mi Mama! corda Bo 
koe mi ta bo Jioe i warda mi, de- | 


fendé mi como bo propiedad i bo po- 
sesion. Amen. | 
Indulg. di 40 dia. Pio IX. 5 di Aug. 1851: È 


ORACION 


di Carolo Obispo di Cracovia, pa pidi 
gracia di un bon morto. 


O Maria, concibir sin mancha, pidi | 
pa nos, koe ta toema refugio cerca Bo; 
o refugio di pecadornan, mama di nan, 
koe ta na agonia, no kier bandona nos 
na ora di nos morto, ma pidi pa nos 
un duele perfecto, un contricion serio, 

pordon di nos picar, grac ia di ricibi 4 
namente Santísimo Viático (Eucari 
1 di wor tortificar coe Sacra 
di Beranda I % nos por 1 
sentá coe siguranz sti di tr di 
nos Huez hustoe, ma eritor: 080, 
nos Dios i nos Rede ntor. Ai 

100 dia di Indulg. Pio IX. 11 di Maart +t 1856. 


OFRENDA 
NA MARIA SANTISIMA. 
(Pa luna di Mei. ) 


O Birgen santísima ! coe toer confian- 
za arriba bo poder i misericordia, nos 
ta poné nos awé di nobo bao di bo 
proteccion. Sea pa nos un Mama jeen 
di bondad, sea nos refugio den toer 
nos mester, nos consuelo den toer nos 
pena, i nos abogada cerca bo adora- 
‚| bel Jioe Hesus. Ai, Maria! den bo 
| bienaventuranza no larga di corda di 
i] nos miseria: nan ta grandi, nan ta 
| numerosa , si, bo conocé nan mihor koe 
nos por splica bo. O Mama di mise- 
| ricordia, tien compasion coe nos, in- 
tercedé na nos fabor, i mientra. koe 


nos suplica ta lamanta té na bo trono 
glorioso , usa, nos ta pidi bo, di toer 
bo poder, pa "haci baha arriba nos gra- 
cia di cieloe, pa lamanta i pa forti- 
fica nos contra tentacion i peligro di 
picar. P’esai, o Maria! nos kier pros: 
terna nos bo dilanti, (toer dia di € 
luna~aki, koe ta consegrar particular 
na bo honor i gloria); toer dia nos 
kier ofrecé bo flor nobo i frescoe : si, 
flornan di oracion i di alabanza, flor- 
nan di birtud i di bon obra, koe lo 
ta dignoe di bo nos Mama. O Maria, 
gana anto, pa bo intercesion poderosa, 
pa nos gracia di un bida inocente, 
gracia di fervor i perseveranza, gra- 
cia di pureza na alma i na curpa, 
gracia di un humildad sincera, gracia 
pa mortifica nos carni rebelde, gracia 
di un pacenci soemetido na ora di 
afliccion, gracia di un amor sensibel, 
constante i generoso pa Hesus. O Ma- 
ria! Mama di Dios, pidi pa nos toer 
otro gracia koe a santifica bo, afin 
koe nos també, despues di a caba di 
sigi aki bao bo grandi egempelnan, 
por ta dignoe di haja parti den bo 
bienaventuranza i gloria eterna. Amen. 


e AN 


NA HONOR DI SAN HOSE. 
Practica di siete dolor i siete gozo. 


Indulgencia di 100 dia un bé cada dia ; 

f di 300 dia toer dia razon, i cada dia dino 
bena promer koe fiesta di S. Hosé (19 Maart) 

i fiesta di su Patrocinio, (di tercer Domingo 

Í despues di Pascu di Resurreccion.)—Indulgen- 
cia plenaria, bao di condicion segun costum 
ber, arriba es dos fiesta. — Indulgencia ple 
naria un bé cada luna pa el, koe ta reza nan 
toer dia. Pio VH. 9 di Dec. 1819. 


Koe ta rezá nan arriba siete dia Domingo 
un tras di otro, por gana un Indulgencia di 
300 dia arriba cada dia Domingo, i un In 
dulgencia plenaria, si nan confesa, ricibi i 
bisjita un misa, 6 kapel publiek, rezando 
ajá segun intencion di Papa. 


Nan koe no por leza, por gana mees 
Indulgencia di siete Domingo, si na lugar 
di es oracionnan nan ta reza siete bez Nos 
Tata. Ave Maria i Gloria. 


Greg. XVI. 22 di Januari 1886. Pio IX. 1 
i di Februari i 22 di Maart 1847. 


I. © Esposo purisimo di Maria san- 
tisima, glorioso san Hose, mees gran- 
di koe tabata pena i ansia di bo coe- 
razon, ora koe bo a samina coe incer- 
tidumbre, si bo tabata mesté bandoni 
bo esposa sin mancha, mees biboe tabata 

bo legria, ora koe angel a revela bo 
misterio adorabel di Incarnacion, 

Nos ta pidibo p’es dolor i pes legria 
di consola nos alma, awor i den nos 
último penanan, hajando pa nos legria 
di un bon bida, i di un morto san- 
toe, igual na di bo, meimei di Hesus 
i dı Maria. 


Nos Tata. Ave Maria, Gloria. 


II. O Patriarca di mas fortunar, | 
rioso san Hosé, ki tabata scohir pai 
ta tata adoj imo. di Verbo koe a bira 
hende, dolor koe bo a sinti, mirando 
Jioe Hesus nacé den un pobreza asina 


grandi, a troca pronto den un legria 
celestial, ora koe bo a tendé cantica 
di ang , 1 koe bo tabata testigo 
di milagronan di. es anoche jeen dil 


uplica bo pa es dolor i pa 
haja pa nos, despues 
bida-aki, di ta admi- 
cantiea di angelnan i pa 
ndornan di gloria celestial. , 
Ave Maria, Gloria. 


‘umplidor di mas obedecido dii 
ibino ; glorioso san Hosé, san- | 

iger di mas precioso , koe Jioe Hesus 
ja drama den circuncision, a traspasa 
bo coerazon ; ma nomber di Hesus, 
koe El a ricibi na es ora, a haci bo 
biba di nobo, i a jena bo coe legria. 
| Haja pa nos pa es dolori pa es 
jlegria, koe despues di a discarga nos 
Adi toer nos bicio duranti di nos bida, 
nos espira den legria coe santísimo 
nomber di Hesus den nos coerazon 1 
arriba nos linga. 
Nos Tata. Ave María. Gloria, 


| IV. O Santo di mas fiel, koe a toema 
parti den misterionan di nos redeneioh:, 


iglorioso san Hose, si Simeon su pro- 
fecia di loké Hesus i Maria mesté a 
sufri, a causa bo un dolor mortal, el 
ja jena bo també coe un legria santa, 
Janunciando na mees tempoe, koe lo 
jresulté for di es sufrimentoe salbacion 
li resurreccion gloriosa di un multitud 
[innumerabel di alma. 

| Haja. pa nos pa es dolor i pa es le- 
feria, di ta bao di número di esnan, 
ikoe, pa meritonan di Hesus i interce- 
sion di la Birgen, su mama, mesté 
resucitó coe gloria, 

Nos Tata, Ave Maria. Gloria, 

V. O Wardador di mas vigilante di Jioe 
di Dios, koe a bira hende, su amigo 
íntimo i familiar, glorioso san Hosé, 
cuanto fatica bo no a wanta pa sirbif 
Jioe di Altísimo i pa mira pa su man- 
tenecion, principalmente ora koe El mes- 
té a hui na Egipto; ma també como 
grandi tabata pa bo legria di ta con- ll 
tinuamente coe Dios i di mira cai dios 
falsoenan di Egipcianonan. | 

Haja pa nos pa es dolor 1 pa es le- 
gria, koe teniendo leeuw for di nos 
tirano infernal, principalmente pa hui- 
mentoe di ocasionnan peligroso, nos 
mira dios falsoenan di afeccionnan mun- 
dano kibra den nos coerazon, i koe 
hinteramente ocupar na sirbici di He-=! 
sus i di Maria, nos no biba koe pai 
nan i nos moeri den legria di nanı 
amor, 


Nos Tata. Ave Maria. Gloria, 


VI. O Angel di tera, glorioso san Hosé,} 
ki a mira coe admiracion Rey di cieloe 
soemitido na di mínimo sinjal di bo bo- 
luntad, si bo legria di trecéle atrobé 
for di Egipto, tabata tribular pa miedoe 
koe bo tabatien di Archelao, bo tas 

bata toch sigurar pa angel i bo taba- 
tien fortuna di biba na Nazaret na 
compania di Hesus i di Maria. 

Haja pa nos pa es dolor i pa es legria , 
koe nos coerazon sea liber di toer 
miedoe visibel, i koe nos goza di paz 
di concenci, koe nos biba den segu- 
ridad coe Hesus i Maria, i koe nos 
moeri també coe nan. 


Nos Tata. Ave Maria. Gloria. 


VII. O Egempel perfecto di santidad, 
glorioso san Hose , koe despues di a per- 


dé for di bo falta , é Jioe chikitoe 
Hesus, a buské tres dia largoe coe 
di mas profundoe dolor, té na mo- 
mento koe bo asinti un legria no menos 
erandi di a hajéle trobé, El bo bida, 
den tempel meimei di doctornan. 

Pa es dolor i pa es legria, nos ta 
suplica bo di hinter nos coerazon , di 
intercedé pa nos, afin koe no socedé 
nos nunca di perdé Hesus pa picar mor- 
tal; ma si es disgracia grandísima lo 
socedé nos, koe nos baskéle coe un 
dolor sin stop, té koe nos hajéle tro- 
bé na nos fabor, principalmente na ora 
di morto, pa bai goza di El despues 

den cieloe i canta aja huntoe coe bo 
eternamente su dibina misericordia. 
Nos Tata. Ave Maria. Gloria. 


ANTIFONA, 


I Hesus tabata drenta su anja trinta, 
i nan tabata keróle pa jioe di Host. 

Pidi pa nos san Host. 

Pa nos bira dienoe di primintimen- 

toe di Cristoe, — 


LARGA NOS REZA, 


O Dios, koe pa un providencia inefa- 
bel, kier a scohé bienabenturado Hosé 


pa Esposo di bo Mama santísima, doena, 
nos. ta pidi Bo, koe nos merecé di 
tien den cielo pa intercesor el, koe nos 
ta honra arriba tera com protector, 
Bo koe ta biba i reina, Dios den siglo 
di siglonan, Amen. 


LETANIA DI- SAN HOSE. 


Senjor, tené piedad di nos. 
Cristoe, tené piedad. di nos, 
Senjor, ten& piedad di nos, 
Cristoe, tendé nos, 

Cristoe , scucha nos. 
Dios Tata, koe ta na cieloe, tené pic- 
dad di nos, 
Dios Jioe, Redentor di mundoe, tené 
piedad di nos. 
Dios Spiritu Santoe , tené piedad di nos. 
Santa Trinidad, un Dios, tené piedad 
di nos. 
Santa Maria, Mama di Dios, pidi pa nos. 
Santa Maria, Esposa di san Hose , 
San Hosé, jioe di David, 
San Hosé, honor di esposonan, 
San Hosé, koea cria Hesus chikitoe, 
{ban Hosé, honrar di presencia di 
Verbo, koe a bira carni, 
San Hose, esposo-birgen di un Bir- 
gen-Mama, 4 
¡San Hosé, guiador di santa Familia, 
San Hosé, koe tabata imita Hesus i 
Maria, 
{San Hosé, jenar di gracia di Spi- 
ritu Santoe, 
i San Hosé, esposo di mas casto, 
San Hosé, egemplo di humildad, i 
| pacenci, 
i San Hosé, ministro di boluntad di 
Dios altisimo, 
San Hosé, koe a carga den bo braza 
| Jioe di Dios eterno, 

San Hose, wardador fiel di mas pura 
di toér Birgen , 
San Hosé, fiel companjero di Hesus 
i Maria, 
San Hosé, protector di Hesus i Maria 
na tera di Egipto, 
San Hosé , contentoe di a haja Hesus 
trobé den tempel, 
San Hosé, na kende Rey di gloria i 
Reina di Cieloe atabata soemetido , 
San Hosé, modélo di toer birtud , 
San Hosé, koe a moeri den braza 
di Hesus i Maria, 
San Hosé, nos intercesor cerca di Dios, 
San Hose, Protector di S. Iglesia, 
San Host , Patrono na ora di mortoe, | 
Lammetje di Dios, koe ta kita picarf 
di mundoe, spaar nos, Senjor. 
Lammetje di Dios, koe ta kita picar} 
di mundoe, scucha nos, Senjor. | 
Lammetje di Dios, koe ta kita picar} 
di mundoe, tené piedad di nos. 
Cristoe, tendé nos. 
Cristoe, scucha nos. 
Nos Tata, ete. 
Pidi pa nos, glorioso san Host. 


R. Pa nos bira dignoe di primintimen- | 
toe di Cristoe. 

LARGA NOS REZA. 


O Dios, koe a scohé san Hosé pa 
esposo di Maria semper Birgen i pa 
protector i wardador di bo Jioe sti- 
mar, nos Senjor Hesu Cristoe ; nos 
ta pidi Bo suplicando , concedé nos fa- 
yorablemente pa su patrocinio, pureza 
di alma idi curpa, pa, limpi di man- 
cha, i adornar coe bistir di fiesta, nos 
por ta admitir na fiesta den cieloe. Pa 
é mees nos Senjor, koe ta bibai reina 
huntoe coe Bo den di siglo di siglo- 
nan, Amen, 


INVOCACION DI SAN HOSE. 


Glorioso san Hosé ! Esposo santo di 


Birgen santísima, kende su coerazon 
birgenal i paternal ta habri semper pa 
nan, koe ta invoca bo intercesion, mi- 
ra nos for di cieloe coe un wowo fa- 
borabel, i haja pa nos gracia di biba 
semper conforme coe ley di Dios i di 
santa Iglesia, i di sigi bo birtudnan , 
principalmente bo humildad, pureza, 
mansedumbre i pacenci. O bon Padre 
san Hosé! pidi bo Hesus pa halza- 
mentoe di nos S, Iglesia i pa bienestar 
di su cabez visibel, nos Papa stimar, 1 


oo 


di toer Obispo i Sacerdote, pa perse- 
yeranza di hustoenan, pa conbersion di 
pecador i heregonan, pa nan koe ta 
na agonia, pa almanan den purgatorio, 
pa pobernan, pa toer koe ta den peng 
6 sufrimentoe, 1 principalmente pa f a- 
mianan cristian, pa spiritu di paz i di 
piedad i miedoe di Senjor reina den nan, 
Waak arriba nos tera i haci pa religion, 
präctica di birtud i di bon custumbernan 
bai adilanti, pa nos coerazon worde fla- 
má pa stimacion di Hesus i Maria; i bini 
huntoe coe nan den nos laatste ora ju- 
da nos, defendé nos i ricibi den bo 
braza nos alma, pa nos huntoe coe bo 
stima i alaba eternamente santísima 
Trinidad, koe a corona bo koe gloria i 
splendor asina grandi, Amen, 


ACTO DI CONSAGRACION NA SAN HOSE, 


O san Hosé, Esposo di mas puro 
di Mama di Dios, dignisimo tata adop- 
tivo i wardador di Jioe Hesus, fiel 
protector. di nan, koe ta confia nan 
mees na bo cuidado, mi ta scohé ba 
awé den presencia di adorabel Trini- 
dad, di Birgen santisima i di toer 

angel i santoe, pa mi Patrono particu- 
lar i mi Director. 

ta ofrecé bo mi alma, mi cur- 
Ipa, mi propósitonan, mi trabao i mi 
bida; mi ta haci propósito firmo di 
jsirbi bo den futuro di un manera par- 
ticular 1 di plama bo culto di manera 
koe lo mi por. 

Mi ta sup iliéa bo, toema mi favorable- 
mente pa bo jioe i sirbidor, kier pong 
mi bav di bo cuidado particular , haci 
mi persevera den di amor di Dios, i juda 
mi den toer necessidad di alma i di cur- 
pa, awor ina ora di mi morto. Amen. 


ORACION MEM 


di mas puro di 
protector san Ho- 
koe nunca hende a tendé, koe es 


koe a pidi bo ı ccion i implora bo 
fjudanza, a keda sin consuelo. Mi ta 
bini coe es con za presenta mi bo 
Adilanti, i recomenda mina bo coe fer- 
vor. Ai! no menosprecia mi oracion- 
inan, o Tata adoptivo di Redentor ; 
Ima tendó nan coe bondad, i kier scu- 
Icha nan.’ Amen, 

} 300 dia di Indulg. Pio IX. 26 di Juni 1863. 

ORACION 


pa pidi don di pureza. 


O san Hose, Tata i Protector di 
Birgennan, fiel wardador, na kende 
Dios a confia Hesus, inocencia mees, 
1 Maria, Birgen di Birgennan. Ai! 
mi ta pidi bo i mi ta suplica bo pa 
Hesus `i Maria, es dos tesoro, kue 
Bo a stima asina tantoe ; haci koe, 
preservar di toer mancha, limpi na spi- 
ritoe i na coerazon 1 puro na curpa, 
mi sirbi Hesus i Maria constantemente 
den un castidad perfecta. Amen. 

100 dia di Indulg. Pio IX. 3 di Febr. 1863, 


ORACION DI GUBENTUD, 


San Hose, ih manera un bon tata 
1 fiel guiador a guiá Hesu Cristoe den 
su promer a “i den su gubentud ; 
mi ta pidi bo pa es amor paterna], 
koe bo a moenstra na Jioe di Dios 
duranti su bida mortal, kier toema mi 
també pa bo jioe. 

Den anjanan di mi gubentud, pa 
enganjo di mundoe i intriga di sata- 
nas, exponé na asina tantoe peligro, 
mi mester di un consegador sabir, un 
guiador prudente, un amigo fiel, koe 

[kier guiá mi, companji mi i warda mi 
farriba camina di mi bida. P’esai san 
| Hose, mi ta scohé bo coe simplicidad 

Adi un jioe, pa mi Tata imi Protector. 
i Bao di bo cuidado paternal mi no tien 
{di temé nada, pasobra bo ta wardador 
poderoso di gubentud. 

Haja pa mi un grandi docilidad i 
soemitimentoe na mandamientoenan di 
Dios i disposicionnan di mi parente- 
i majornan; warda den mi pure- 
Iza na alma i na curpa. Asisti mi den 
[toer mi pensamentoe , palabra i obra ; 
jdoena mi sabiduria i prudencia, vigi- 
lancia di coerazon, mortificacion di sin- 
tirnan, celo di actividad ; socorré mi, 
Jafin koe crescendo den edad , mi crecé 
també den sabiduria i den gracia cerca 
ADios i cerca hende. Juda mi toer dia di 
| mi bida, afin koe Hesus sea principio 
i fin di toer loké lo mi haci. Amen. 


ORACION 
pa haja gracia di un bon morto. 
O fortunar san Hosé! digno War- 
dador di mi bon Hesus, i Esposo fiel 
di su santísima Mama, bo, egemplo, 
Wprotector i consolador di nan, koe ta 

cerca di moeri, mi ta recomenda mil 
awor caba na bo bondad paternal pa 
laatste momento di mi bida, pa es ora 
terribel, na cual podeser lo mi no tien f 
forza mas pa invoca bo intercesion. 
Pa fabor, koe bo a haja di sali for 
di es biéa aki den dí braza di Hesus 
i Maria, mi ta pidi i mi ta suplica 
bo, juda mi na ora di mi morto, 
aliviá mi agonia, obtené mi é consuelo: 
pa worde fortificar coe laatste santoe Sa- | 
cramentoenan di Iglesia, pa mi por moe- 
ri den di santisimo braza di Hesus 1 
di Maria. Den boso manoe, Hesus, 
Maria i Hosé! tantem lo mi biba 1 


ora lo mi moeri, mi ta entregá mi 
spiritu. Amen. 


ORACIONNAN CORTICOE, 


HESUS ! MARIA! I HOSE! 

Mi ta doena Boso mi coerazon i mi 
alma. 

HESUS! MARIA! I HOSE! 

Juda mi den mi agonia. 

HESUS! MARIA! I HOSE! 

Larga mi alma sosegá na paz hun- 
toe coe Boso. N 


300 dia di Indulg. Pio VII. 23 di April 1807. 


SAN HOSE, amigo di Sagrado Coera- 
zon, pidi pa nos. 
Indulg. di 100 dia. Pio IX, 3di Juni 1874. 


HI. NA HONOR DI SAN ALOYSIO DI GONZAGA, 


ORACIONNAN 


pa seis dia Domingo di san Aloysio. 


Papa Clemente XII. a eontedé dia 11 di 
December 1739 un Indulgencia plenaria na 
toer Cristian, koe lo confesá i ricibi digna 
mente seis dia Domingo tras di otro na ho 
nor di san Aloysio; i lo haci algun egercicio 
deboto na su honor, rezando també segun 
costumber na intencion di Papa.—Ta ganá 
é Indulgencia riba cada tin di seis dia Domin 
go promer, 6 despues di su fiesta, 6 na 
cualkier fempoe di anja. 


I. San Aloysio ! bo tabata santifica 
caba pa Senjor, promer koe bo a mira 
luz di bida ; i conforme bo a haja sin- 
tir, bo a ¢ominza stima Dios 1 sirbi 
El. Haja pa mi gracia di cominzá alo- 
ménos awor eonsegra mi henteramen- 
te na Senjor mi Dios, di sirbióle coe 


fervor, i di stiméle di toer mi coe- 
razon. Amen, 


Nos Tata, Ave Maria. Gloria. 


IL. San Aloysio ! bo a warda sin man- 
cha té na fin bo inocencia di angel i 
bo pureza di bírgen. Obtené mi gra- 
cia, koe nunca mi haci ni permiti cos] 
di mas chikitoe contra é birtud pre- 
ciosa, koe semper mi risisti coe forza 
contra toer enemigo di es tierna bir- 
tud, i koe mi waak coe toer atencion 
arriba mi sintirnan , pa no larga drenta 
nada den mi coerazon, koe por causóle 
danjo. Amen, 


Nos Tata, Ave Maria, Gloria, 


II. San Aloysio ! semper bo a huii 
picar mas koe colebra venenoso ; som- 
bra di picar mees a jena bo alma ino- 
cente coe horror i miedoe ; també den 
henter bo bida boa jora amargamente 
i bo a castiga coe rigor bo curpa pa 
6 poco falta ‘chikitoe , koe bo a cometó 
den bo promer edad. Haja pa mi’gra- 
cia, pa mi jora di henter coerazon 
mi picarnan grandi i numeroso, i pa mij 
kita nan pa penitencia, i pa "despues 

mi detestá i hui picar mas koe toer 
cos. Amen, 


Nos Tata. Ave Maria, Gloria. 


IV. San Aloysio! desdi bo promer 
edad bo a busca bo pleizier i haja bo 
gusto den di oracion 3 prineipalmente 
ora bo a haci den misa bo egercicio- 
nan di debocion coe di mas grandi res- 
pect i di mas profundoe recogimien- 
to, anto bo a parcé un angel den figura 
di hende. Haja pa mi gracia, koe mi 

ehaci oracion no solamente coe respect 
exterior, ma també interiormente coe 
debocion ardiente i legria santoe. Amen. 


Nos Tata, Ave Maria. Gloria. 


V. San Aloysio ! pa confirma i for- 
tifica bo mas i mas den gracia, boa 
ricibi semper santoe Sacramentoenan di 
penitencia i eucaristia coe di mas gran- 
di fervor i despues di un preparacion 
largoe i jeen di cuidado. Haja pa mi 
gracia, pa mi prepara mi semper coe 
toer cuidado pa ricibí & santoe miste- 
rionan, pa mi ricibí nan muchoe bé 
i tantoe debote koe por, afin koe nan 


no sirbi pa mi perdieion, ma pa mi 
eterna ‘salbacion. Amen. 
Nos Tata. Ave Maria. Gloria. 


VI. San Aloysio ! bo a stimá Hesus 
i Maria durante henter bo bida di 
manera mas tierna; ta p’esai bo taba-f 
tien fortuna di moeri den di amor dil 
mas ardiente pa Hesus i Maria, i den 
di union di mas íntimo coe nan. Ha- 
ja pa mi gracia, koe mi no stop nunca 
di stima Hesus di toer mi coerazon 
mas koe toer cos, 1 di honra Maria, 
mi Mama stimar, coe confianza filial ;, 
pa mi també sali un dia for di es 


bida-aki den gracia di Hesu Cristoe, 
mi Salbador, i den braza di Maria, 
mi Mama. Amen. 

Nos Tata. Ave Maria. Gloria. 


ANTIFONA, 


Bon i fiel sirbidor, pasobra koe bo 
atabata fiel den poco cos, lo mi pond 
bo arriba muchoe : drenta den legriaf 
di Senjor. 

v. Senjor a guia hende hustoe arriba 
caminanan drechoe. 
r. I El a moenstra el reino di Dios. 


sl 
LARGA NOS REZA, 


Bo, o Senjor! scucha nos pidimen- 
toenan, i doena pa intercesion di bo 
sirbidor san Aloysio, koe nos cumpli 
coe toer loké nos vocacion ta exigí di 
nos i camnando adilanti di birtud na 
birtud, nos merecé di haja parti den 
reino celestial. Pa Cristoe nos Senjor. 
Amen. 


LETANIA 


DI SAN ALOYSIO DI GONZAGA. 


Senjor, tené piedad di nos. 

Cristoe, tené piedad di nos. 

Senjor, tené piedad di nos. 

Cristoe, tendé nos. 

Oristoe, seucha nos. 

Dios Tata, koe ta na cieloe, tené pie- 
dad di nos, 

Dios Jioe, Redentor di mundoe , tené 
piedad di nos. 

Dios Spiritu Santoe , tené piedad c di nos. 

Santa Trinidad, un Dios, tené piedad 
di nos. 


santa Maria, Patrona di San Aloysio, 
pidi pa nos. i 

San Aloysio, 

Ricoe di bendicion di Dios, 

Jenar di Spiritu Santoe, 

Dignisimo eonfesor di Cristoe, 

Debotisimo adorador di santfsimo 
Sacramentoe, 

Sirbidor ardientisimo di santisima 
Birgen, 

Menospreciador generoso di plei- 
zir di mundoe, 

Egempel di humildad, 

Stimador di pobreza, 

Perfecto den obediencia, 

Admirabel den paciencia, 

Masjar poderoso den cieloe, 

Sacador di spiritu infernal, 

Honor i gloria di gubentud, 

Patrono di studentnan , 

Sigidor di bida evangélico , 

Spiegel di birgennan , 

Consolador duleisimo di fligido- 
nan, 

Judanza sigur di enfermonan, 

Gloria i adorno di sociedad di 
Hesus, 

Luz briljante di santa Iglesia, 

Honrado coe muchoe milagro, 

Lammetje di Dios, koe ta kita picar 
di mundoe, spaar nos, Senjor. 

Lammetje di Dios, koe ta kita picar 
di mundoe, scucha nos, Senjor. 

Lammetje di Dios, koe ta kita picar 
di mundoe, tené piedad di nos, 

Cristoe, tendé nos. 

Cristoe, scucha nos, 


y. Pidi pa nos, san Aloysio. 
Pa nos bira dignoe di primintimen- 
toe di Cristoe, 


LARGA NOS REZA, 


Dios, partidor di donnan celestial, 


koe a uni den es goven angelico Aloy- 
sio un admirabel inocencia di bida coe 
un mees penitencia, doena pa su me- 
ritoe i pidimentoenan, koe nos, ki no 
a sigiéle den su inocencia, imitéle den 
su penitencia, Pa Cristoe nos Senjor, 
Amen. 


ORACION 


pa pidi birtud di pureza. 


O san Aloysio, adornar coe costum- 
bre angélico, mi, bo deboto indigní- 
simo, ta recomenda na bo pureza di 

mi Alma i di mi curpa. Mi ta pidi 
bo, pa bo pureza angélica, di reco- 
menda mi na Lammetje sin mancha 
Cristoe Hesus , i na su santísima Mama, 
Birgen di Birgennan ; i di warda mi 
di toer picar grandi. No permiti, 
koe mi mancha mi nunca coe ningun 
mancha di impureza ; ma era lo bo mi- 
ra mi den tentacion ó peliger di picar, 
manda leeuw for di mi coerazon toer 
pensamientoe i afeccion impuroe, la- 
mantando den di mi cordamentoe arri- 
ba eternidad i Hesus crucificado. Pri- 
mi profundamente den mi coerazon 
sintimentoenan di un miedoe santoe di 
Dios. Cendé mi di amor dibino, afin 
koe, despues di a sigi bo arriba tera, 
mi merecé di goza di Dios huntoe coe 
bo den di cieloe. Amen. 


Nos Tata, Ave Maria. Gloria. 
Induleencia di 100 dia un bé toer dia 
Pio VII. 6 di Maart 1802 
ORACION 


pa pidi tin berdadero debocion pa sagra 
do Coerazon di Hesus. 


O goven angélico, san Aloysio di 


Gonzaga, cender asina pa amor di 
Hesus, koe el a eonsumí bo coe es 
candela dibino, i haci bo martir di 
caridad, mi ta suplica bo, haja pa mi 
di coerazon amorosísimo di Hesus un 
conocimientoe profundoe di su bondad 
inmenso pa toer hende, un duele grandi 
arriba mi malagradieimentoe na tantoe 
amor, i riba toer cos un aprecio 1 
gustoe di mas haltoe di bida interior. 
Haci, o Serafin nobo dem di figura di 
hende, koe, imitando bo, mi coerazon 
sea conforme coe Coeräzon di Hesus ; 
puro coe su pureza, mansoe coe su 
mansedumbre, humilde coe su humildad, 


obedecido eoe su obediencia , fervoroso 
coe su caridad, i un imágen biboe di 
es modelo perfect di toer birtud. Amen. 


iv. NA HONOR DI SANTO TOMAS DI AQUINO. 


Pa uso di congreganistanar ki, segun 
consego i egempel di san Aloysio di Gonza- 
ea, ta bisti cordon di es Doctor santoe. 

Toer sabi debocion tierno di angélico 

san. Aloysio pa Doctor angélico santo Tomas, 
i com el no a larga ni un dia sin invoca su 
intercesion poderosa pa progresa den sabi- 


duria berdadera i pa perseverá den birtud 
«li angelnan. 


LEBETANIA 


DI SANTO TOMAS DI AQUINO, 


Senjor, tend piedad di nos. 

Cristoe, tené piedad di nos. 

Senjor, tené piedad di nos. 

Cristoe, tendé nos. 

Cristoe , scucha nos. 

Dios Tata, koe ta na eieloe, tené pie- 
dad di nos. 

Dios Jioe, Redentor di mundoe, tené 
piedad di nos. 

Dios Spiritu Santoe , tené piedad di nos, 
Santa Trinidad, un Dios, tené piedad 
di mos. 

Santa Maria, pidi pa nos, 

Santa Mama di Dios, 

Santo Tomas , 

Prevenir pa gracia di Dios, 
Angel di pureza, 

Querubin di sabiduria , 
Serafin di amor, 

Doctor admirabel 1 di Iglesia, 
Splicador di misterionan dibino, 

Adorador di santisimo Sacra- 
mentoe, pidi pa nos. 

Su eantador i su celador, 

Dignoe sirbidor di la Birgen, 

Predicador di su honor, 

Anunciador incomparabel di ber- 
dad, 

Defensor di nos santa fe, 

Poderoso den palabra i obra, 

Saloe di tera, 

Luz briljante di mundoe, 

Pilar di santa Iglesia, 

Bara castigador di heregia, 

Director na camina di per fecci ion, 

Homber di oracion, 

Sigidor di consegonan di Evan- 
geli, i 

Egempel di pobreza evangélica, 

Spiegel di humildad , 

Egempel di obediencia, 

Flor di penitencia, 

Lelie di inocencia, 

Bistir coe cordon di pureza pa 
manoe di angelnan, 

Desdi & momento confirmar den 
es birtud pa un gracia par- 
ticular , 

P’esai poner patrono di birtud 
angelica, 

Koe a brilja pa donnan di sabiduria, 
conocementoe i ciencia, pidi pa 
nos. 

Digno jioe di san Dominico, 

Gloria ‘i splendor di su Orde on 
santoe, 

Pa nos warda semper nos alma 
i nos curpa inocente , 

Pa nos por haja sabiduria ce- 
lestial , 

Pa nos por crecé den stimacion 
di Dios i den debocion pa 
santisimo Sacramento. 

Lammetje di Dios, koe ta kita picar 
di mundoe, spaar nos, Senjor. 
Lammetje di Dios, koe ta kita picar 

di mundoe , scucha nos, Senjor. | 

Lammetje di Dios, koe ta kita picar 
di mundoe, tené piedad di nos. 

Cristoe tendé nos. 

Cristoe scucha nos. 

v. Pidi pa nos, santo Tomas. 

R. Pa nos bira dignoe di primintimen- 
toe di Cristoe. 


Santo Tomas, 


LARGA NOS REZA. 

O Dios! koe ta luzá bo Iglesia pa | 
sinjanza admirabel di bo Confesor ij 
Doctor, santo Tomas, i ta haciéle fer- | 

[til pa su santoe obranan ; doena, nos 
Ita pidi Bo,,pa nos comprendé loké 
el a sinja, i pa nos imita loké el a 
haci. Pa Cristoe nos Senjor. Amen. 


ORACION 
pa liaja don di pureza. 


Indulgencia di 100 dia, cada bé koe hende 
| lo rezé, ¡indulgencia plenaria bao di condicion 
di costumber un bé pa luna, pa es koe ta 
rezé toer dia. Pio VII. 8 di Mei 1814. 


Lelie scohir di inocencia, purísimo 
Í santo Tomas, bo, koe a warda semper 
sin mancha bistir di bautismo, bo koe, 
marrar pa dos angel, tabata un berda- 
i dero angel den carni, mi ta pidi bo di 
recomenda mi na Hesus, es Lammetje sin 
| mancha, i na Maria, Reina di birgen- 
| nan, pa mi, cargando bo cordon santoe 
|rondor di mi, por rieibi mees don koe 
} bo, i pa mi, despues di a imita bo na 
| mundoe, por ta un dia coronar denter di 
angelnan huntoe coe bo, o protector 
grandi di mi inocencia. 
Nos Tata. Ave Maria. Gloria. 


v. Pidi pa nos santo Tomas, etc. 

LARGA NOS REZA, 


Dios, koe kier a doena nos cordon 
sagrado di santo Tomas den tentacion | 
tan dificil koe nos tien di sostené , nos ; 
ta suplicá Bo di haci nos, pa su judanza 
celestial, vencé fortunaramente den es y 
bringamentoe enemigo di nos curpa i di 
nos alma, afin koe, coronar coe lelie di 
un pureza continuo, nos merecé di ricibi 
rama di bienaventuradonan meimei di 
corte puro di angelnan. Pa Hesu Cris- 
toe nos Senjor. Amen. 


ORACION 
NA HONOR DI SANTO TOMAS, 


pa pidi un mas grandi debocion pa 
santisimo Sacramento, 


Serafin di amor, gran santo Tomas ! 
koe a honra i adora Dios coe un f& asina 
grandi i un amor asina fervoroso den 
santisimo Sacramento di altar, haja pa 
nos, nos ta pidi bo, koe nos també 
sabi aprecia es misterio di amor, ma- 
nera el mesté ta apreciar; afin koe, 
despues di a adora coe respect hopi 


r 


41 


bez nos Salbador scondir, i di a rici- 

biéle coe debocion den nos coerazon, nos 

por contemplé eternamente den gloria. 
Nos Tata. Ave Maria. Gloria. 


Pidi pa nos, santo Tomas, etc. 


LARGA NOS REZA. 


| O Dios, koe a scohé santo Tomas, 
[com un modelo di debocion pa santí- 
simo Sacramento, nos ta suplica Bo, 
pa segun su egempel nos por honra 
| misterionan di bo Carni i di bo San- 
| ger asina, koe nos por experimentá 


i den nos sin stop frutanan di bo Re- 
| dencion. Bo, koe ta biba i reina den 
| siglo di siglonan, Amen. 


V. NA HONOR DI SANTA ROSA. 


ORACION 
na santa Rosa, Patrona di America. 


O santa Rosa! rosa di holor duci, 
rosa bonita di sagrado Coerazon, esposa 
stimar di Hesus, koe a tendé for di 
su boca & palabranan duci i tierno : 


42 


Rosa di mi coerazon, sea mi esposa 3 
o Rosa! bienaventurada amiga di Jioel 
Hesus, coe cual bo a combersá asina 
hopi bé coe di mas grandi confianza, 
i koe a paga bo amor coe su amor 
trobé; o Rosa! jeen di stimacion pa 
Hesus crucificado; o Rosa! amiga 
grandi di Hesu Cristoe den Sacramento 
di su amor;— Rosa! jioe stimar di 
Maria, koe a lamanta bo anoche forı 
di sonjo pa bo haci bo oracion ; o Rosa ! 
koe a haja consuelo di combersá di un 
manera visibel coe bo angel-wardador 
i coe santa Catalina di Sena bo modelo 
grandi, i di worde fortificar pa nan 
den bo pena i tribulacionnan, O Rosa !! 
ya koe cieloe a haci baha arriba bo su 
fabornan abundante, bo, koe ta mil 
protectora i patrona di nos tera, haja 

pa mi, mi ta pidi bo, pa bo pidi- 

mentoe poderoso gracia, koe mi tien 

di mester pa alivio di mi maloe spiritual || 
i di mi miseria temporal ; principalmen- 

te cendé den mi coerazon un vonk di é 

candela di amor, koe a kima den bol 
coerazon , semper unir coe Coerazon di il 
Hesus; afin koe mi, mas koe mi no) 
ta merecé di stimá mi Dios, manera bo} 
a stiméle, i di gusta su bondad, ma-) 


nera bo a gustéle, kier mehor p: 
mi bida, koe perdé su amor. Ami 


ANTIFONA. 


Bo, gloria di Herusalem ! bo, legria 
Israel 1 ! bo, honor di nos pue blo! o Re 
bo a bp wi coe animo, i bo coerazor 
fortifiear. 

Pidi pa nos, santa Rosa, etc 


LARGA NOS REZA. 

Dios todopoderoso , doenador di 
bien, koe a kier, koe bienaventu 
Rosa, prevenir pa dauw di grac 
lestial , lo florecé den di India 
adorno di birginidad i di pacenci ; do 
na nos, bo sirbidornan , pa nos coı 5 
den holor di su suavedad, i merecé 
bira bon holor di Cristoe. Pa émi 
Cristoe, nos Senjor. Amen. 


ALGUN MOMENTO DILANTI DI 


SANTISIMO SACRAMENTO. 


Mi jioe, pa complacé mi bo no mes- 
ter sabi muchoe, basta koe bo ta stima 

mi muchoe. Papia coe mi noema, ma- 
nera lo bo papia coe bo amigo di mas 
intimo. : 

Bo no tien ningun hende di recomen- 
dá mi?— Menta nomber di bo tata i bo 
mama, di bo roemannan, di bo amigo- 
nan ; poné tras di cada un di es nomber- 
nan, kiko bo ta desea pa mi haci pa 
nan.... Pidi hopi, masjar hopi, mi ta 
gusta un coerazon generoso, un coerazon 
koe ta loebida su mees, pa pidi pa otro, 
Papia coe mi di es pobernan , koe lo bo 
kier juda ,—di es enfermonan, koe nan 
sufrimentoe ta sinti bo,—di es pecador- 
nan, koe nan combercion bo ta desta ,— 
di es hendenan, coe cual bo ta den des- 
union , i coe cual lo bo kier biba na gra- 
cia trobé. Pidi coe fervor pa nan toer. 
Recorda mi, koe mi a priminti di scucha 
toer oracion , koe ta sali for di coerazon, 
i sigur coerazon ta pidi, ora nos ta reza 
pa hende koe nos ta stimá, i koe nos 
kier koe ta stima nos. 

Bo no tien di pidi mi ningun gracia 
pa bo mees? skirbi, si bo kier, toer 
necesidad di bo alma, trahá un lista 
grandi di nan, i bini lezé pa mi tendé. 
Bisa mi noema, com sensual bo ta ain- 
da, cuantoe bez ainda bo ta haci bo cul- 

pabel di orguljo , di susceptibilidad, di 
egoismo, di cobardía i di flogedad, 1 
pidi pa mi juda bo, i pa mi apojá 
bo coe es medionan, koe lo bo usa pa bo 
correccion. 

Pober jioe ! no tené berguenza ; den 
cieloe tien hopi Escogido , hopi Santoe, 
koe tabatien .mees falta ;—nan a toema 
nan refugio cerca mi; i poco-poco nan 
a corrigi nan mees. 

Pidi mi també coe toer confianza cos 
temporal ;—donnan pa bo curpa, pa bo 
spiritu : salur, un bon memoria, bon 
resultado den bo asunto...Mi por doena 
toer cos, i mita doena semper, si es, 
| koe nan ta pidi mi, por sirbi pa haci 
Í almanan mas santoe. Kiko bo kier pa 
| mi doena bo awé mi jioe!.... Mara 
i bo tabata sabi, com tantoe mi ta deseá 
| di haci bo bon ! Bo nota forma ningun 
i plan? Contá mi, kiko bo ta corda den 
bo mees den toer su particularidad.... 
coe kiko bo pensamientoe ta ocupar ? 
Kiko bo ta deseá ? Lo bo kier doena al- 
gun gustoe na un roeman, na bo major- 
nan? Kiko bo kier haci pa nan ? 

Bo no a corda arriba, pa haci algun 
cos pa celo di mi honor? Bo no kier 
hiba un poco adilanti salbacion di alma 

di bo amigonan, di esnan, koe bo ta 
stimá i koe podeser ta loebida Mi ! 


Contä mi, kiko no a sali f 
bo bon, i lo mi moenstra bo causa 
di esai. Kende su judanza bo kier pidi?; 
Mi ta donjo di toer coerazon, i mi tal 
hiba nan poco-poco camina mi kier.... 
lo mi doena bo kende por juda bo :; 
keda soseg&, confiá riba mi. 

Bo no tien ningun difultad ? 0! mi 
jioe, contá mi es dificultadnan coe toer" 
nan cireunstancia; kende a causa bo tris- 
teza? Kende a fada bo? Kende a moens- 
tra bo menosprecio? Bisa mi toer cos, i 
pa caba bisa mi, koe bo ta pordoná , koe 
lo bo loebida.... ilo mi bendiciona bo. 

Bo ta temé un disgustoe? Ma bo ta 
temé podeser sin motiboe, bo ta temé 
sin razon, i koe toch ta molestiá bo 
alma? Confia henteramente riba mi Pro- 
videncia.—Mi ta cerca bo, mi ta mira 
toer cos i lo mi no bandona bo. 

No tien hende, ki no ta stima bo 
mas manera promer, ki ta causa bo 
tristeza pa nan indiferencia, sin koe bo 
sabi, koe bo a doena nan motiboe p’esai ; 
pidi pa nan, i lo mi haci nan mehor pa 

bo, si esai ta probechoso pa bo alma. 

No tien nada koe ta causa bo le- 
gria ? Pakiko bo no ta doena mi parti 
den bo fortuna? Conta mi toer cos, 
koe for di ajera a doena bo consue- 
lo, legria i contentamento. Tabata un 
bisjita, koe bo no a spera, i koe ta- 
bata na bo.gustoe,—un miedoe, koe 
a kita di ripiente ,—un prueba di stima- 
cion, koe bo a haja, —un proeba- 
mentoe, den cual bo tabatien mas for- 
za koe bo no a keré { 

Toer esai mi a disponé asina pa bo, 
pakiko lo bo no moenstra mi bo gra- 
dicimentoe, pakiko lo bo no bisa 
ainda un bé mas di toer bo coerazon : 
| mi Dios! mi ta gradici Bo ? Gratitud 
ta haja fabor nobo, un bienhechor ta 
gusta, koe nan cordéle su fabornan.... 
| Bo no tien nada di priminti mi? 
{ Mi ta penetra, bo sabi, toer secretoe 
j di coerazon, nan por ganja hende, 
Ima Dios no; sea anto sincero.... 

Bo a resolvé di no exponé bo mas na 
Í tal ocasion di picar ?—di kita tal obgeto 
for di bo, koe ta trecé bo den ma- 
|loe,— di no leza es boeki mas, koe 
ita haci un impresion robes riba bo 
imaginacion ,—di kibra es amistad , koe 


ta kita paz di bo alma ? Lo bo moensi 
tra bo desdi awor amabel, compla: 
ciente coe nan, koe por a fada bo ij 

Anto ta bon... bai awor, bai cohäl 
bo trabao di toer dia ; stima silencio ) 
sea modesto, soemitido, caritativo. 
conforme coe disposicion di mi Provi: 
dencia ; stima di toer bo coerazon Maria 
santísima, mi Mama ; recomendá bo mu: 
choe bé na san Hosé. 

I bini manjana anto cerca mi coe un 
coerazon mas jeen di celo i di amor. 

Manjana lo mi ofrecé bo també nobo 
gracia, i nobo fabor. 


IMPRIMATUR. 


Festo SS. Rosarii B. M. V. 
Curacao, 1879. 

